钦定古今图书集成/理学汇编/文学典/第005卷 > 朱昂续骪骳说===《古人为文各有所祖》===
## 钦定古今图书集成/理学汇编/文学典/第005卷 > 朱昂续骪骳说===《古人为文各有所祖》===

古人凡在文章之苑者其下笔皆有所法不苟作也
班固序传谓斟酌六经参考众论然则文章自六经
者上也其次亦各有所祖而因时为变态刘梦得与
柳子厚论平淮西碑文若在我手当学左传盖如左
氏叙谋师事而为之也不有所法不足明文章相如
美人本于好色退之送穷出于逐贫杜牧晚晴盖托
小园欧公黄杨实则枯树其他往往如是未可以概
举也秉笔者讵可易哉